17/02/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 10 de febreiro do 2020 da X. T. da Coruña pola que se concede a autorización admtva. previa e construción da instalación de distribución eléctrica no concello de Santiago de Compostela (expediente-e.: IN407A2019/204-1)

Resolución do 10 de febreiro do 2020 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Santiago de Compostela (expediente-e.: IN407A 2019/204-1) Expediente-e.: IN407A 2019/204-1. Promotora: UFD Distribución Electricidad, S. A. Denominación da instalación: subestación Formarís 66-20 kV-nova subestación. Concello: Santiago de Compostela. FEITOS: 1. O 14 de outubro de 2019, a empresa promotora solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG do 11 de decembro de 2019 e no BOP do 26 de novembro de 2019.3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. A empresa promotora manifestou a súa conformidade co condicionado establecido polo Concello de Santiago de Compostela.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS: 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión.6. As características técnicas da instalación son as seguintes:  Subestación cun parque blindado de 66 kV, dous transformadores de potencia trifásicos de 25 MVA e un parque blindado de 20 kV.  O parque de 66 kV terá unha configuración de doble barra, realizado mediante celas con envolvente metálica e illamento en gas SF6 para interior, constituído por dúas posicións de liña, duas posicións de trafo (T-I e T-II), unha posición de medida de barras e unha posición de acoplamento transversal.  A transformación se levará a cabo mediante dous transformadores trifásicos de potencia, de relación de transformación 66/20 kV e potencia 25 MVA.  O parque de 20 kV terá unha configuración de doble barra, realizado mediante celas con envolvente metálica e illamento en gas SF6 para interior, constituido por tres posicións de liña, dúas posicióna de trafo (T-I e T-II), dúas posicións de trafo de servizos auxiliares e unha posición de acoplamento transversal de barras con medida de tensión de barras (doble xogo de transformadores de tensión).  Dous transformadores de servizos auxiliares de dieléctrico seco con encapsulado total en resinas, cunha potencia de 160 kVA e unha relación de transformación 20,000/420 V.  Ubicación do acceso a subestación. UTM • X: 541.253 m • Y: 4.751,443 m • Huso 29 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude coa cal deberá achegar a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que os interesados poidan interpor calquera outro recurso que se considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 10 de febreiro do 2020. Isidoro Martínez Arca Xefe territorial da Coruña